Muskusinis kvapūnas
Muskusinis kvapūnas arba muskusinis ūsuotis (Aromia moschata) – ūsuočių (Cerambycidae) šeimos vabalas. Kūnas 13-35 mm ilgio, grakštus, metališkai bronzinis, žalias arba melsvas. Vabalai kvepia muskusu, cypia. Vabalai skraido dieną birželio – rugpjūčio mėn. Randami ant lapuočių medžių prie tekančios sulos ir ant įvairių žiedų. Lervos vystosi nusilpusių, senų, pavienių gluosnių, drebulių, alksnių medienoje.